Document ID: 32001R1205

Komisijas Regula (EK) Nr. 1205/2001
(2001. gada 19. jūnijs),
ar kuru pirmoreiz groza Padomes Regulu (EK) Nr. 2488/2000, ar ko paredz saglabāt līdzekļu iesaldēšanu attiecībā uz Miloševiča kungu un personām, kuras saistītas ar viņu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EK) Nr. 2488/2000 (2000. gada 10. novembris), ar ko paredz saglabāt līdzekļu iesaldēšanu attiecībā uz Miloševiča kungu un personām, kuras saistītas ar viņu, un ar ko atceļ Regulu (EK) Nr. 1294/1999 un Regulu (EK) Nr. 607/2000, kā arī Regulas (EK) Nr. 926/98 2. pantu [1], un jo īpaši tās 4. panta 2. punkta a) apakšpunktu,
tā kā:
(1) Saskaņā ar Regulas (EK) Nr. 2488/2000 1. pantu visi līdzekļi un pārējie finanšu resursi, kas glabājas ārpus Dienvidslāvijas Federatīvās Republikas teritorijas un pieder Miloševiča kungam un ar viņu saistītajām fiziskajām personām, kas uzskaitītas minētās regulas I pielikumā, ir jāiesaldē un nav nododami šo personu rīcībā. Komisija ir pilnvarota grozīt šo pielikumu, ņemot vērā lēmumus, ar ko īsteno Kopējo nostāju 2000/696/KĀDP [2].
(2) Ar Kopējo nostāju 2001/155/KĀDP [3] Padome grozīja Kopējās nostājas 2000/696/KĀDP noteikumus attiecībā uz aizliegumu pievienoties Eiropas Savienībai. Tāpēc ir jāgroza Regula (EK) Nr. 2488/2000.
(3) Šajā regulā paredzētie pasākumi saskan ar atzinumu, ko sniegusi Regulas (EEK) Nr. 2488/2000 5. pantā minētā pārvaldības komiteja,
IR PIEŅĒMUSI ŠO REGULU.
1. pants
Regulas (EK) Nr. 2488/2000 I pielikumu aizstāj ar šīs regulas pielikumu.
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2001. gada 19. jūnijā

Labels: 10
18
2
5